Cuneiform Tablet CCT 2 4b-5a (BM 113421)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na la-qé-ep ú pu-šu-ke-en₆ qí-bi₄-ma 26 ku-ta-ni SIG₅-tim wa-at-ru-tim ku-nu-ki-a ANŠE ṣa-lá-ma-am 5 ma-na AN.NA a-na qá-tí-šu mì-ma a-nim nu-ur-IŠTAR i-ra-de₈-a-am-ku-nu-ti ig-ri sà-ri-dim ša-bu TÚG.ḪI.A i-ṣé-er DAM.GÀR ke-nim ša ki-ma qá-qí-dí-ku-nu a-na u₄-me id-a DAM.GÀR-ku-nu lu ke-en₆ 1 ITU.KAM 2 ITU.KAM la tù-šé-qá-ra ANŠE iš-tí TÚG.ḪI.A e-mì-da a-ṣé-er AN.NA-ak qá-tí-šu ša DUMU i-dí-IŠTAR ša 5 ma-na AN.NA URUDU a-na a-mu-ri-im a-dí-in ù šu-ut a-na ILLAT-tí-šu iš-ku-un-šu KÙ.BABBAR ša TÚG.ḪI-tí-a ma-lá i-ṣé-er DAM.GÀR ta-na-dí-a-ni ù u₄-me té-er-ta-ku-nu za-ku-tum li-li-kam